
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση του Γενικού Κανονισμού Λιμένα με αριθ. 13 
“Αντικατάσταση άρθρου 12 του Γενικού Κανονι¬ 
σμού Λιμένα αριθ- 5 για τις υποβρύχιες δραστηριό¬ 
τητες με αυτόνομη καταδυτική συσκευή”. 1 

Εγκριση του Γενικού Κανονισμού Λιμένα με αριθ. 14 
“Περί φόρτωσης οχημάτων στα οχηματαγωγά 
πλοία”. 2 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ.3131.1.1/11/96 (1) 

Έγκριση του Γενικού Κανονισμού Λιμένα με αριθ. 13 

“Αντικατάσταση άρθρου 12 του Γενικού Κανονισμού 

Λιμένα αριθ. 5 για τις υποβρύχιες δραστηριότητες με 

αυτόνομη καταδυτική συσκευή”. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Το άρθρο 156 του Ν.Δ. 187/73 (ΦΕΚ Α 261) “Περί 
Κ.Δ.Ν.Δ.”, όπως αυτό αντικαταστάθηκε με το άρθρο 10 
του Ν. 1940/91 (ΦΕΚ Α 40) “Μονάδα Ειδικών Αποστολών 
Λιμενικού Σώματος και άλλες διατάξεις περί αυτού". 

2. Το Γενικό Κανονισμό Λιμένα με αριθ. 13 που εκδόθη- 
κε από τον Αρχηγό του Λιμενικού Σώματος με τις διατά¬ 
ξεις του οποίου ρυθμίζονται θέματα που αφομουντήν εύ¬ 
ρυθμη λειτουργία των λιμένων της χώρας. 

3. Το άρθρο 29Ατου Ν. 1558/85 (ΦΕΚΑ137), όπως προ¬ 
στέθηκε με το άρθρο 27 του Ν. 2081/92 (ΦΕΚΑ 154). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

(α) Εγκρίνουμε τον πιο κάτω Γενικό Κανονισμό Λιμένα 
με αριθ. 13. 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΑ 
με αριθ. 13 

“Αντικατάσταση άρθρου 12 του Γενικού Κανονισμού 
Λιμένα αριθ, 5 για τις υποβρύχιες δραστηριότητες με αυ¬ 


τόνομη καταδυτική συσκευή" 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 
Έχοντας υπόψη: 

α) Τις διατάξεις του διά του από 9 Ιουνίου 1948 ΒΔ Κω- 
δικοποιημένου Νόμου 499/47 “Περί πειθαρχικής εξου¬ 
σίας των Προϊσταμένων των Λιμενικών Αρχών" (ΦΕΚ Α 
162) συνδυαζόμενες με τα άρθρα 141-157 του Ν.Δ. 

187/73 με το οποίο κυρώθηκε ο Κώδικας Δημοσίου Ναυ¬ 
τικού Δικαίου (ΦΕΚΑ 261). 

β) Το άρθρο 156 του Ν.Δ. 187/73 (ΦΕΚ Α 261) "Περί 
ΚΔΝΔ' όπως αυτό αντικαταστάθηκε με το άρθρο 10 του 
Ν. 1940/91 (ΦΕΚ Α 40) "Μονάδα Ειδικών Αποστολών 
Λιμενικού Σώματος (ΜΕΑ/ΛΣ) και άλλες διατάξεις περί 
αυτού". 

γ) Τις διατάξεις του Ν.Δ. 444/70 “Περί αρμοδιοτήτων ΛΣ 
και σχέσεων προς τας αρμοδιότητας των Σωμάτων Ασφα¬ 
λείας” (ΦΕΚΑ 39). 

δ) Το άρθρο 29Α του Ν. 1558/85 (ΦΕΚΑ 137) όπως προ¬ 
στέθηκε με το άρθρο 27 του Ν. 2081/92 (ΦΕΚΑ 154). 

ε) Το γεγονός ότι από τις διατάξεις του παρόντος Κα¬ 
νονισμού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Κανονισμό: 

Άρθρο 1 
Όρια ισχύος 

Ο παρών Γ ενικός Κανονισμός Λιμένα ισχύει για τους λι¬ 
μένες ,τουςόρμουςκαιτη θαλάσσια έκταση της περιοχής 
δικαιοδοσίας κάθε Λιμενικής Αρχής της χώρας. 

Άρθρο 2 

Αντικατάσταση άρθρου 

Το άρθρο 12 του Γενικού Κανονισμού Λιμένα αριθ. 5 
(ΦΕΚ Β 858/18-11-1994), όπως τροποποιήθηκε με το 
Γενικό Κανονισμό Λιμένα αριθ. 8 (ΦΕΚ Β 95/13-2-1995), α¬ 
ντικαθίσταται ως εξής: 

“Άρθρο 12 

Χορήγηση αδειών σε αλλοδαπούς - Αξιολόγηση και ανα¬ 
γνώριση πτυχίων εκπαιδευτών αυτοδυτών 

1 .Οι διατάξειςτου Κανονισμού αυτού έχουν ανάλογη ε¬ 
φαρμογή και στους αλλοδαπούς υπηκόους των Κρατών- 

Μελών της Ευρωπαϊκής Ενωσης (Ε.Ε.) ή της Ευρωπαϊκής 
Ζώνης Ελευθέρων Συναλλαγών (Ε.Ζ.Ε.Σ.) πλην Ελβετίας 
(Ν. 2155/1993). 

2. Εκτός των προϋποθέσεων και προσόντων που καθο¬ 
ρίζει ο Κανονισμός αυτός, ο αλλοδαπός, που επιθυμεί να 
δραστηριοποιηθεί στην Ελλάδα ως ιδιοκτήτης κέντρου 
εκμάθησης υποβρύχιας κολύμβησης ή καταδυτικού κέ¬ 
ντρου. οφείλει να γνωρίζει επαρκώς την Ελληνική γλώσ¬ 
σα. Η πιστοποίηση της γνώσης της Ελληνικής γλώσσας 
μπορεί να γίνει και από Επιτροπή που ορίζεται από τον 
Προϊστάμενο της οικείας Λιμενικής Αρχής.Τα έξοδα των 
μελών της Επιτροπής, εφόσον αυτά δεν είναι Αξιωματικοί 
Λ.Σ., βαρύνουν τον αιτούντα αλλοδαπό. 

3. Για την προσκόμιση των δικαιολογητικών των εδα¬ 
φίων (β) και (γ) της παραγράφου 2 του άρθρου 7 του πα¬ 
ρόντος Γενικού Κανονισμού εφαρμογή έχουν οι διατάξεις 
του Π.Δ. 530/91 (ΦΕΚΑ205). 

4. Πτυχία εκπαιδευτών αυτοδυτών Ελλήνων ή αλλοδα¬ 
πών υπηκόων των αναφερομένων στην παραγ. 1 του πα¬ 
ρόντος άρθρου κρατών, που έχουν εκδοθεί ή αναγνωρι- 
σθεί επίσημα από αρμόδια Κρατική Αρχή οποιουδήποτε 
κράτους, μπορούν να θεωρηθούν ως ισότιμα με τα αντί¬ 
στοιχα πτυχία της παραγ. 4 του άρθρου 2 τηρουμένων 
των περί εκπαιδευπκών βαθμιδών διατάξεων του άρθρου 
4του παρόντος Κανονισμού, εφόσον αξιολογηθούν και α¬ 
ναγνωριστούν από ειδική προς τούτο επιτροπή, αποτε- 
λούμενη από τους: 

α) Τμηματάρχη του Β’ Τμήματος (Θαλάσσιου Τουρι¬ 
σμού) της Διεύθυνσης Λιμενικής Αστυνομίας (ΔΛΑ) του 
Υπουργείου Εμπορικής Ναυτιλίας (ΥΕΝ) , με αντικατα¬ 
στάτη του σε περίπτωση απουσίας ή κωλύματος τον Τμη¬ 
ματάρχη του Α’ Τμήματος της ΔΛΑ. 
β) Διοικητή της Μονάδας Υποβρυχίων Αποστολών του 
■ Λιμενικού Σώματος (ΜΥΑ/ΛΣ) , με αντικαταστάτη του σε 
περίπτωση απουσίας ή κωλύματος τον Υποδιοικητή της 
ΜΥΑ/ΛΣ. 

γ) Αξιωματικό του Πολεμικού Ναυτικού (ΠΝ) κάτοχο 
πτυχίου υποβρύχιου καταστροφέα, οριζόμενο όπως και ο 
αντικαταστάτης του αναλογών προσόντων, απότο Γενικό 
Επιτελείο Ναυτικού (ΓΕΝ). 

δ) Εκπρόσωπο της Γ ενικής Γ ραμματείας Αθλητισμού 
(ΓΓΑ). Χρέη Προέδρου της Επιτροπής θα εκτελεί ο αρχαι¬ 
ότερος Αξιωματικός Λ.Σ. 

5. Τα μέλη της Επιτροπής, η οποία θα συνέρχεται με 
πρόσκλησητου Προέδρου της τουλάχιστον δύο φορέςτο 
χρόνο, ορίζονται με απόφαση του Αρχηγρύ Λιμενικού 
Σώματος. 

6. Χρέη Γραμματέα της Εππροπής θα εκτελεί βαθμο¬ 
φόρος του Λιμενικού Σώματος οριζόμενος από τον 
Πρόεδρο αυτής. 

7. Κάτοχοι πτυχίων αυτοδυτών παραγ. 4 του παρόντος 
άρθρου, οι οποίοι ενδιαφέρονται για την αξιολόγηση - α¬ 
ναγνώριση της ισοτιμίας των πτυχίων τους, θα υποβάλ¬ 
λουν αίτηση στο ΥΕΝ/ΔΑΑ, στην οποία θα πρέπει να επι¬ 
συνάπτονται: 

α) Επικυρωμένα φωτοαντίγραφα των πτυχίων του, 
β) Επίσημα θεωρημένη και μεταφρασμένη βεβαίωση 
της οικείας Πρεσβευτικής ή Προξενικής Αρχής της χώ¬ 
ρας, στην επικράτεια της οποίας έχει χορηγηθεί το πτυ¬ 
χίο, με το ακόλουθο περιεχόμενο: 

«Βεβαιώνεται ότι το αριθ.πτυχίο εκπαιδευτή αυ¬ 
τοδύτη με ημερομηνία έκδοσης.το οποίο χορηγή¬ 


θηκε από. και ανήκει στον/ 

στην.του.γεννημένο 

την.στο (τόπος γέννησης).Δ/νση κατοι¬ 
κίας. Αριθ. ταυτότητας (ή Δια¬ 
βατηρίου) .παρέχει τη δυνατότητα στον κάτοχό του 

να εκπαιδεύει ερασιτέχνες αυτοδύτες.Βεβαιώνεται επί¬ 
σης ότι ο εκδότης του παραπάνω πτυχίου 

. είναι Κρατική Αρχή του κράτους 

.(ή εκπαιδευτικός φορέας, ο οποίος έχει ως 

βασική δραστηριότητα τις υποβρύχιες καταδύσεις με αυ¬ 
τόνομες καταδυτικές συσκευές παροχής αέρα, δραστη¬ 
ριοποιείται στην επικράτεια του κράτους.και έχει α- 

ναγνωρισθεί επίσημα από .. 

που είναι αρμόδια Κρατική Αρχή του ίδιου κράτους). » 
γ) Π ρωτότυπα αποδεικτικά στοιχεία ή επικυ ρωμένα φω¬ 
τοαντίγραφά τους για το χρονικό διάστημα και τις βαθμί¬ 
δες εκπαίδευσης και 

δ) Επικυρωμένο φωτοαντίγραφο δελτίου αστυνομικής 
ταυτότητας ή διαβατηρίου του. 

8. Μετά τον έλεγχο των απήσεων και των συνυποβαλ- 
λομένων δικαιολογητικών, το ΥΕΝ/ΔΛΑ επιστρέφει στους 
αιτούντες όσες απ' αυτές δεν συνοδεύονται από τα απα¬ 
ραίτητα δικαιολογητικά ή δεν είναι σαφείς και συγκεκρι¬ 
μένες και παραπέμπει τις υπόλοιπες στην αρμόδια Επι¬ 
τροπή Αξιολόγησης Πτυχίων Εκπαιδευτών Αυτοδυτών. 

9. Αλλοδαποί υπήκοοοι εκπαιδευτές αυτοδύτες, που αι¬ 
τούν την αναγνώριση των πτυχίων τους, οφείλουν να γνω¬ 
ρίζουν επαρκώς την Ελληνική γλώσσα. Η πιστοποίηση της 
γνώσης της Ελληνικής γλώσσας γίνεται από την Επιτρο¬ 
πή Αξιολόγησης Πτυχίων Εκπαιδευτών Αυτοδυτών, 

10. Η παραπάνω Επιτροπή αξιολογείτο υποβαλλόμενα 
πτυχία εκπαιδευτών λαμβάνοντας υπόψη: 

α) Τις ισχύουσες διατάξεις σχετικά με τις υποβρύχιες 
δραστηριότητες με αυτόνομη καταδυτική συσκευή και 
βϊ Κάθε στοιχείο σχετικό με την εκπαίδευση των αυτο¬ 
δυτών και τη λειτουργία των φορέων έκδοσης των πτυ¬ 
χίων τους. 

11. Η Επιτροπή Αξιολόγησης Πτυχίων Εκπαιδευτών Αυ¬ 
τοδυτών μπορεί, εφόσον το κρίνει σκόπιμο, να καλέσει εγ- 
γράφως ή προφορικώς τον ενδιαφερόμενο να υποβάλλει 
συμπληρωματικά στοιχεία όπως πλήρη προγράμματα εκ¬ 
παίδευσης (διδασκόμενη ύλη, χρονική διάρκεια αναλυτι¬ 
κά για κάθε εκπαιδευτική βαθμίδα, κ.λπ.ϊ. 

12. Η παραπάνω Επιτροπή μπορεί επίσης, ύστερα από 
πρόταση του Προέδρου της ή ενός εκ των μελών της και 
τη σύμφωνη γνώμη του Προέδρου της, να προβεί σε θεω¬ 
ρητικές (προφορικές ή γραπτές) ή και πρακτικές εξετά¬ 
σεις του αιτούντα ή να τον παραπέμψει για αντίστοιχες ε¬ 
ξετάσεις σε Υπηρεσία ή φορέα εκ των αναφερομένων 
στην παράγραφο 4 του άρθρου 2 του παρόντος Κανονι¬ 
σμού. Εφόσον ο ενδιαφερόμενος επιτύχει στις εξετάσεις, 
γεγονός που βεβαιώνεται με την προσκόμιση σχετικών 
στοιχείων, το πτυχίο του -τη ρουμένωντων διατάξεων του 
άρθρου 4 περί εκπαιδευπκών βαθμιδών του παρόντος 
Γενικού Κανονισμού - αναγνωρίζεται με απόφαση της Επι¬ 
τροπής. 

13. Στις συνεδριάσεις της Επιτροπής μπορούν να κα¬ 
λούνται από τον Πρόεδρο και να μετέχουν, χωρίς δικαίω¬ 
μα ψήφου, και μη μέλη της που μπορούν να δώσουν πλη¬ 
ροφορίες για την εξεταζόμενη αίτηση. 

14. Οι αποφάσεις της Επιτροπής, η οποία θεωρείται ότι 
τελεί σε απαρτία εφόσον παρίστανται τουλάχιστον τρία 
(3) από τα μέλη της, λαμβάνονται κατά πλειοψηφία, κυ¬ 
ρώνονται από τον Αρχηγό του Λιμενικού Σώματος και 

γνωστοποιούνται στον ενδιαφερόμενό με μέριμνα της 
Διεύθυνσης Λιμενικής Αστυνομίας του ΥΕΝ. Σε περίπτω¬ 
ση ισοψηφίας υπερισχύει η ψήφος του Προέδρου. 

15. Κατά των κυρωτικών πράξεων του Αρχηγού Λιμε¬ 
νικού Σώματος, επιτρέπεται προσφυγή στον Υπουργό 
Εμπορικής Ναυτιλίας εντός τριάντα (30) ημερών από την 
κοινοποίηση, ο οποίος αποφαίνεται οριστικά.". 

Αρθρο 3 

Μεταβατικές διατάξεις 

1. Κέντρα εκμάθησης υποβρύχιας κολύμβησης ή κατα¬ 
δυτικά κέντρα μπορούν να ιδρύονται και να λειτουργούν 
για μεταβατική περίοδο απότη δημοσίευσητου παρόντος 
Κανονισμού και μέχρι 31-12-1999. έστω και αν ο 
Διευθυντής ή ο συνοδός αυτοδύτης κατέχουν διπλώματα 
εκπαιδευτή αυτοδύτη Β' τάξης (δύο αστέρων) ή Γ' τάξης 
(ενός αστέρος), αντίστοιχα. Η διάταξη αυτή δεν ισχύει για 
τη χορήγηση άδειας κέντρου εκμάθησης υποβρύχιας κο¬ 
λύμβησης με την οποία είναι υποχρεωμένος να εφοδιάζε¬ 
ται, κατά την παραγ. 4 του άρθρου 3 του Γενικού Κανονι¬ 
σμού Λιμένα αριθ. 5 όπως τροποποιήθηκε με τον Γενικό 
Κανονισμό Λιμένα αριθ. 8, ο εκπαιδευτικός φορέας εκπαι¬ 
δευτών αυτοδυτών που αναγνωρίζεται σύμφωνα με το 
άρθρο 3 του ως άνω Γενικού Κανονισμού Λιμένα. 

2. Εκπαιδευτές αυτοδύτες κάτοχοι πτυχίων που έχουν 
εκδοθεί ή αναγνωρισθεί επίσημα από κρατική αρχή των 
κρατών της Ευρωπαϊκής Ενωσης (Ε.Ε.) ήτης Ευρωπαϊκής 
Ζώνης Ελευθέρων Συναλλαγών (Ε,Ζ.Ε.Σύ πλην Ελβετίας, 
μπορούννα εξακολουθήσουν να εργάζονταιχωρίςτηντή- 
ρηση των οριζομένων στο προηγούμενο άρθρο εφόσον: 

α) εργάζονται κατά την ημερομηνία δημοσίευσης του 
παρόντος Κανονισμού σε νομίμως λειτουργούντα κέντρα 
εκμάθησης υποβρύχιας κολύμβησης ή καταδυτικά κέ¬ 
ντρα, 

β) έχουν υποβάλλει στην αρμόδια Λιμενική Αρχή επίση¬ 
μα μεταφρασμένη βεβαίωση της οικείας Πρεσβευτικής ή 
Προξενικής Αρχής που προβλεπόταν από την παραγ. 3 
του άρθρου 12 του Γενικού Κανονισμού Λιμένα αριθ. 5 και 

γ) τηρούνται οι διατάξεις περί εκπαιδευτικών βαθμιδών 
στο άρθρο 4 του Γενικού Κανονισμού Λιμένα αριθ. 5 “για 
τις υποβρύχιες δραστηριότητες με αυτόνομη καταδυτική 
συσκευή”. 

Πειραιάς, 3 Σεπτεμβρίου 1996 
Ο ΑΡΧΗΓΟΣ ΛΣ 

Αντιναύαρχος ΛΣ ΠΕΡ. ΟΥΣΑΝΤΖΟΠΟΥΛΟΣ 

β) Ο Κανονισμός αυτός ισχύει ένα (1) μήνα από την ημε¬ 
ρομηνία δημοσίευσής του στην Εφημερίδα της Κυβερνή- 
σεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 19 Νοεμβρίου 1996 

οΥΠΟΥΡΓΟΙ 

ΣΤΑΥΡΟΣ ΑΡ. ΣΟΥΜΑΚΗΣ 
-«- 

Αοιθ. 3131. 1/15/96 (2) 

Εγκριση του Γενικού Κανονισμού Λιμένα με αριθ. 14 “ Περί 
φόρτωσης οχημάτων στα οχηματαγωγά πλοία” 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Το άρθρο 156του Ν.Δ 187/1973 “περίΚ.Δ.Ν.Δ.” (ΦΕΚ 


Α261), όπως αυτό ανηκαταστάθηκε με το άρθρο 10 του 
Ν. 1940/91 (ΦΕΚ Α 40). 

2. Τον Γενικό Κανονισμό Λιμένα με αριθ. 14 που εκδόθη- 
κε από τον Αρχηγό του Λιμενικού Σώματος, με τις διατά¬ 
ξεις του οποίου ρυθμίζονται θέματα που αφορούν την εύ¬ 
ρυθμη λειτουργία των λιμένων της χώρας. 

3. Το άρθρο 29 Ατού Ν. 1558/85 (ΦΕΚ Α137), όπως προ¬ 
στέθηκε μετο άρθρο 27του Ν. 2081/92 (ΦΕΚΑ154). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

(α) Εγκρίνουμε τον πιο κάτω Γενικό Κανονισμό Λιμένα 
με αριθ. 14 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΑ ΜΕ ΑΡΙΘ. 14 

“Περί φόρτωσης οχημάτων στα οχηματαγωγά πλοία" 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 
Έχοντας υπόψη: 

α) Τις διατάξεις του δια του από 9_Ιουνίου 1948 Β.Δ. Κω- 
δικοποιηθέντος Νόμου 499/47 "Περί πειθαρχικής εξου¬ 
σίας των προ.σταμένων Λιμενικών Αρχών" (ΦΕΚ Α 162) 
συνδυαζόμενες μετά άρθρα 141-157του Ν.Δ. 187,773 με 
το οποίο κυρώθηκε ο Κώδικας Δημοσίου Ναυτικού 
Δικαίου (ΦΕΚΑ£61). _ 

β) Το άρθρο 156 του Ν.Δ. 187/1973 (ΦΕΚ Α 261) “περί 
Κ.Δ.Ν.Δ.”, όπως αυτό ανηκαταστάθηκε με το άρθρο 10 
του Ν. 1940/91 "Μονάδα Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού” (ΦΕΚ 
Α 40). 

γ) Τις διατάξεις του Ν.Δ. 444/70 "Περί αρμοδιοτήτων 
Λιμενικού Σώματος και σχέσεων προςτας αρμοδιότητας 
των Σωμάτων Ασφαλείας” (ΦΕΚΑ39). 

δ) Το άρθρο 29 Ατού Ν. 1558/85 (ΦΕΚΑ 137), όπως προ¬ 
στέθηκε με το άρθρο 27 του Ν. 2081/92 (ΦΕΚΑ 154). 

ε) Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Κανονισμό: 

ΚΕΦΑΛΑΙΟ Α’ 

ΟΡΙΑ ΙΣΧΥΟΣ-ΟΡΙΣΜΟΙ 

Άρθρο 1 

Όρια ισχύος 

Ο παρών Γενικός Κανονισμός Λιμένα ισχύει για τους λι¬ 
μένες,τους όρμους και τη θαλάσσια έκταση της περιοχής 
δικαιοδοσίας κάθε Λιμενικής Αρχής της χώρας. 

Άρθρο 2 

Ορισμοί 

Στον Κανονισμό αυτό, εκτός αν αλλιώς ειδικά ορίζεται, 
νοείται: 

α. “Οχηματαγωγό πλοίο” (Ο/Γ). Κάθε πλοίο που από κα¬ 
τασκευή ή μετασκευή και από τη διάταξη και το μέγεθος 
τωνχώρωντου, προορίζεται κατά κύριο σκοπό γιατηνπα¬ 
ραλαβή και μεταφορά οχημάτων που εισέρχονται και ε¬ 
ξέρχονται με τα ίδια τους μέσα ή με ρυμούλκηση. 

β. “Επιβατηγό οχηματαγωγό" (Ε/Γ-Ο/Γ). Κάθε Ο/Γ πλοίο 

που μεταφέρει περισσότερους από δώδεκα (12) επιβά¬ 
τες. 

γ. “Φορτηγό οχηματαγωγό” (Φ/Γ-Ο/Γ)· Κάθε Ο/Γ πλοίο 
που δεν είναι επιβατηγό. 

δ. “Κλειστοί χώροι οχημάτων”. Οι χώροι οχημάτων που 
βρίσκονται κάτω από το κατάστρωμα εξάλων ή περιβάλ¬ 
λονται από κλειστή υπερκατασκευή σύμφωνα με τις απαι¬ 
τήσεις της παραγρ. 10 (β) του Κανονισμού 3 της Διεθνούς 
Σύμβασης περί Γραμμών Φόρτωσης 1966. 

ε. “Οχηματαγωγό κλειστού τύπου". Το Ο/Γ πλοίο που 
διαθέτει σε όλο το μήκος του κυρίου καταστρώματος 
κλειστή υπερκατασκευή σύμφωνα με τις απαιτήσεις της 
παραγρ. 10 (β) του Κανονισμού 3 της Διεθνούς Σύμβασης 
περί Γ ραμμών Φόρτωσης 1966. 

στ. “Οχηματαγωγό ανοικτού τύπου”. Κάθε Ο/Γ πλοίο 
που δεν είναι κλειστού τύπου. 

ζ. “Προστατευμένες περιοχές”. Οι περιοχές που καθο¬ 
ρίζονται με ειδικές Υπουργικές Αποφάσεις. 

η. “Οχημα”. Κάθε όχημα δημόσιας ή ιδιωτικής χρήσης 
που προορίζεται για τη μεταφορά επιβατών ή φορτίων συ¬ 
μπεριλαμβανομένων και των οχημάτων τα οποία μεταφέ- 
ρονται χωρίς οδηγούς. 

θ. "Οδηγός οχήματος”. Κάθε πρόσωπο που συνδέεται 
με το μεταφερόμενο όχημα με σχέση οδηγού ή συνοδη- 
γού ή συνοδού φορτίου. Σ’αυτότον ορισμό δεν συμπερι- 
λαμβάνονται οι οδηγοί επιβατηγών οχημάτων ιδιωτικής 
χρήσης, έστω και εάν είναι κάτοχοι επαγγελματικής άδει¬ 
ας οδηγού. 

ι. “Βραχύς διεθνής πλους". Ο διεθνής πλους κατά τη 
διάρκεια του οποίου το πλοίο δεν απομακρύνεται περισ¬ 
σότερο από διακόσια (200) ν. μίλια από λιμένα ή τόπο ό¬ 
που οι επιβάτες και το πλήρωμα μπο ρο ύ ν να παραμείνο υν 
με ασφάλεια. Τόσο η απόσταση μεταξύ του τελευταίου λι¬ 
μένα προσέγγισης στη χώρα έναρξης του ταξιδιού και 
του τελικού λιμένα προορισμού, όσο και το ταξίδι επι¬ 
στροφής δεν πρέπει να υπερβαίνουν τα εξακόσια (600) ν. 
μίλια. 

ΚΕΦΑΛΑΙΟ Β' 

ΠΡΟΤΕΡΑΙΟΤΗΤΑ ΦΟΡΤΩΣΗΣ - ΖΥΓΙΣΗ ΟΧΗΜΑΤΩΝ 
Άρθρο 3 

Διάκριση κατηγοριών οχημάτων 

1. Για την εφαρμογή του παρόντος Κανονισμού τα προς 
φόρτωση στα Ο/Γ πλοία πάσης φύσεως οχήματα διακρί- 
νονται στις ακόλουθες δύο κατηγορίες: 

α. Μικρά οχήματα - επιβατηγό (ιδιωτικής χρήσεως - 
ΤΑΞΙ). 

β. Μεγάλα οχήματα (φορτηγά - λεωφορεία - μηχανήμα¬ 
τα κ.λπ,Ι. 

2. Ως μεγάλο όχημα - φορτηγό (Φ/Γ) νοείται ο συνήθης 
μέσος τύπος μικτού βάρους είκοσι έξι χιλιάδων (26. 000) 
χιλιόγραμμων περίπου που καταλαμβάνει αντίστοιχο εμ¬ 
βαδόν τριών (3) μικρών οχημάτων - επιβατηγών περίπου. 

Φορτηγά οχήματα συρόμενα ή επικαθήμενα υπολογίζο¬ 
νται ως δύο (2), ενώ τα μικρά οχήματα - επιβατηγό υπολο¬ 
γίζονται με μέσο βάρος χλίων (1. 000) χιλιογράμμων πε¬ 
ρίπου . 


Άρθρο 4 

Καθορισμός του αριθμού των προς φόρτωση στα Ο/Γ 
πλοία οχημάτων κατά κατηγορίες 

1. Για κάθε δρομολογημένο Ο/Γ πλοίο καθορίζεται από 
τον πλοιοκτήτη ή εφοπλιστή, για κάθε λιμένα από τον ο¬ 
ποίο αποπλέει το πλοίο του, ο αριθμός των θέσεων των 
προς φόρτωση οχημάτων κατά κατηγορίες και γνωστο¬ 
ποιείται έγκαιρα στους υπεύθυνους ναυτικούς πράκτο¬ 
ρες και την οικεία Λιμενική Αρχή. 

2. Ο αριθμός των θέσεων, σύμφωνα με τις ανωτέρω δια¬ 
τάξεις, πρέπει να προκύπτει με κριτήρια: 

α. Την καλύτερη δυνατή εξυπηρέτηση των επιβατών και 
των οχημάτων. 

β. Την ικανοποίηση αναγκών διακίνησης φορτίων με Φ/Γ 
οχήματα. 

γ. Την καλύτερη και ασφαλέστερη δυνατή εκμετάλλευση 
της μεταφορικής ικανότητας κάθε Ο/Γ πλοίου. 

δ. Τα ειδικά χαρακτηριστικά και κατασκευαστικά στοι¬ 
χεία (ιδιότητες) κάθε πλοίου. 

ε. Τις ιδιαπερότητες, ανάγκες και συχνότητα εκτέλεσης 
δρομολογίων κάθε ακτοπλοϊκής γραμμής. 

στ. Τους Κανονισμούς ασφαλείας - γραμμών φόρτωσης 
των Ο/Γ πλοίων και να ανταποκρίνεται, κατά το δυνατόν, 
για συνήθεις τύπους Ο/Γ πλοίων στον ακόλουθο κανόνα: 

«Αριθμός μεγάλων οχημάτων, αντίστοιχος του τριάντα 
τοις εκατό (30%) περίπου του συνολικού εμβαδού κάλυ¬ 
ψης του χώρου στοιβασίας οχημάτων (γκαράζ) του πλοί¬ 
ου ή αντίστοιχοςτοιΓεβδομήντατοις εκατό (70%) του συ¬ 
νολικού παραλαμβανομένου φορτίου από το πλοίο». 

3.0 αναφερόμενος στην προηγούμενη παράγραφο κα¬ 
νόνας μπορεί να μεταβάλλεται από τη Λιμενική Αρχή, με¬ 
τά από συνεννόηση με τον εκπρόσωπο του πλοιοκτήτη ή 
εφοπλιστή, σε περιόδους αυξημένης σχηματικής κίνη¬ 
σης, λαμβανομένων υπόψη των κριτηρίων της ίδιας 
(προηγούμενης) παραγράφου του παρόντος άρθρου. 

4. Εφόσον είκοσι τέσσερις (24) ώρες πριν από την εκτέ¬ 
λεση του εγκεκριμένου - προγραμματισμένου δρομολογί¬ 
ου δεν καλυφθεί ο αριθμός μιας κατηγορίας οχημάτων, τα 
κενά συμπληρώνονται από οχήματα της άλλης κατηγο¬ 
ρίας με τη σειρά που έχουν κσταχωρισθεί από τον υπεύ¬ 
θυνο στο λιμένα ναυτικό πράκτορα, στις ξεχωριστές κα¬ 
ταστάσεις αναμονής (νναίΐίηρ ΙίεΙ), σύμφωνα μετά οριζό¬ 
μενα στο επόμενο άρθρο. 

Άρθρο 5 

Καθορισμός προτεραιότητας φόρτωσης οχημάτων 

1. Η σειρά προτεραιότητας των κάθε κατηγορίας οχη¬ 
μάτων, που πρόκειται να φορτωθούν στο Ο/Γ πλοίο, τη¬ 
ρείται από τον υπεύθυνο στο λιμένα ναυτικό πράκτορα με 
βάση τον χρόνο έκδοσης της αντίστοιχης απόδειξης με¬ 
ταφοράς οχήματος ή, σε περίπτωση που δεν καθίσταται 
δυνατή, για οποιονδήπστε λόγο, η έκδοση της απόδειξης 
μεταφοράς, με βάση την, κατ' αύξοντα αριθμό και ακριβή 
χρονολογική (ημερομηνία - ώρα) σειρά, καταχώ ρηση σε 
“κατάσταση κρατήσεων” (Ροοίάης ΙίεΙ), όλων των γρα¬ 
πτών στοιχείων που πιστοποιούν και αποδεικνύουντην αι- 
τηθείσα προτεραιότητα. 

2. Όταν συμπληρωθεί ο αριθμός των προς φόρτωση ο¬ 
χημάτων, τη ρούνται από τον υπεύθυνο ναυτικό πράκτορα 
και καταστάσεις αναμονής (ννείίίης ΙϊδΙ), στις οποίες ανα¬ 
γράφονται τα ίδια στοιχεία μ’ αυτά των ειδικών καταστά¬ 
σεων της προηγούμενης παραγράφου, χωρίς να εκδίδε- 
ται απόδειξη μεταφοράς οχήματος. 

3. Τα μεγάλα οχήματα (φορτηγά - λεωφορεία - μηχανήμα¬ 
τα κ.λπ) πρέπει να ευρίσκονται στην αποβάθρα φόρτωσης 
δύο (2) ώρες πριν απότον προγραμματισμένο απόπλου του 
πλοίου. Ο χρόνος αυτός για τα μικρά οχήματα - επιβατηγό 
(ιδιωτικής χρήσεως - ΤΑΞΙ) ορίζεται σε μία (1) ώρα. 

Ο χρόνος κατά τον οποίο τα οχήματα πρέπει να ευρί- 
σκονται στην αποβάθρα φόρτωσης πριν από τον προ¬ 
γραμματισμένο απόπλου του πλοίου, μπορεί να καθορί¬ 
ζεται και διαφορετικά με απόφαση της οικείας Λιμενικής 
Αρχής, ανάλογα με τις ιδιομορφίες και ιδιαιτερότητες κά¬ 
θε λιμένα (π.χ. ανεπάρκεια χερσαίων χώ ρων λιμένα για τις 
λειτουργίες αποεπιβίβασης επιβατών και αναμονής των 
οχημάτων για τη φόρτωσή τους στα πλοία, προβλήματα 
διερχόμενης κυκλοφορίας σε κρίσιμους κυκλοφοριακούς 
κόμβους της πόλεως κ.λπ.). 

4. Η φόρτωση στα πλοία, των οχημάτων που έχουν αφι- 
χθεί έγκαιρα στην αποβάθρα, ενεργείται, από τους υπεύθυ¬ 
νους φόρτωσης αξιωματικούς του πλοίου, σύμφωνα με τις 
ισχύουσες διατάξεις (π.χ. τελικός προορισμός οχημάτων, 
ειδικές οδηγίες και απαιτήσεις στοιβασίας και έχμασής 
τους, επίτευξη επιθυμητής κατανομής βαρών και διαγωγής 
του πλοίου). Οι αποδείξεις μεταφοράς οχήματος δέον να ε¬ 
πιδεικνύονται σε κάθε ζήτηση εντεταλμένου για τον έλεγχο. 

Σε περίπτωση που διαπιστωθεί έκδοση απόδειξης μετα¬ 
φοράς οχήματος με ανακριβή στοιχεία (μέτρα μήκους ο¬ 
χημάτων, τέλη κ.λπ.1 αυτό, ανεξάρτητα από συντρέχου- 
σες ποινικές και αστικές ευθύνες, συνεπάγεται την απώ¬ 
λεια της προτεραιότητος φόρτωσης στο-πλοίο. 

5. Οι επιβαίνοντες σε οχήματα, που έχουν προτεραιότη¬ 
τα φόρτωσης, προηγούνται των άλλων μεμονωμένων επι¬ 
βατών, μέχρι συμπλήρωσης του προβλεπομένου από το 
Πρωτόκολλο Γενικής Επιθεώρησης ή. το Πιστοποιητικό 
Ασφαλείας Επιβατηγού Πλοίου αριθμού. 

6. Σε περίπτωση ματαίωσης ενός δρομολογίου τα πό¬ 
σης φύσεως οχήματα που έχουν προτεραιότητα φόρτω¬ 
σης για το συγκεκριμένο δρομολόγιο, διατηρούν αυτή για 
το επόμενο ή επόμενα δρομολόγια του ίδιου πλοίου ή άλ¬ 
λων πλοίων της ίδιας εταιρείας, εφόσον υπάρχουν κενές 
θέσεις, μέχρις εξάντλησης του αριθμού αυτών και προη¬ 
γούνται των άλλων οχημάτων που έχουν καταχωρισθεί σε 
καταστάσεις αναμονής. 

7. Οι διατάξεις του παρόντος άρθρου, που αφορούν τον 
καθορισμό της σειράς προτεραιότητας φόρτωσης οχη¬ 
μάτων στα Ο/Γ πλοία, δεν έχουν εφαρμογή στις γραμμές: 

ΠΕΡΑΜΑΤΟΣ - ΠΑΛΟΥΚΙΩΝ ΣΑΛΑΜΙΝΑΣ, 

ΠΕΙΡΑΙΑ - ΠΑΛΟΥΚΙΩΝ ΣΑΛΑΜΙΝΑΣ 
ΑΡΓΟΣΑΡΩΝΙΚΟΥ (μόνο κατά μετάβαση) 

ΑΓ. ΜΑΡΙΝΑΣ - Ν.ΣΤΎΡΩΝ - ΑΛΜΥΡΟΠΟΤΑΜΟΥ, 
ΗΓΟΥΜΕΝΙΤΣΑΣ - ΚΕΡΚΥΡΑΣ (μόνο κατά μετάβαση) 
ΛΕΥΚ1ΜΜΗΣ - ΗΓΟΥΜΕΝΙΤΣΑΣ, 

ΕΡΕΤΡΙΑΣ - ΩΡΩΠΟΥ, 

ΘΑΣΟΥ-ΚΑΒΑΛΑΣ, 

ΡΙΟΥ - ΑΝΤΙΡΡΙΟΥ, 

ΠΕΡΑΜΑΤΟΣ ΜΕΓΑΡΙΔΑΣ - ΦΑΝΕΡΩΜΕΝΗΣ 
ΣΑΛΑΜΙΝΑΣ, 

ΤΡΥΠΗΤΗΣ - ΑΜΜΟΥΛΙΑΝΗΣ, 

ΑΙΔΗΨΟΥ - ΑΡΚΙΤΣΑΣ 
ΓΛΥΦΑΣ - ΑΓΙΟΚΑΜΠΟΥ, 

ΑΙΓΙΟΥ - ΑΓ. ΝΙΚΟΛΑΟΥ ΦΩΚΙΔΑΣ, 

ΠΟΥΝΤΑΣ ΠΑΡΟΥ - ΑΝΤΙΠΑΡΟΥ, 

ΚΟΣΤΑΣ ΑΡΓΟΛΙΔΟΣ - ΣΠΕΤΣΩΝ, 


ΠΡΕΒΕΖΑΣ-ΑΚΤΙΟΥ, 

ΑΡΓΟΣΤΟΛΙΟΥ - ΛΗΞΟΥΡΙΟΥ, 

ΓΎΘΕΙΟΥ - ΝΕΑΠΟΛΗΣ ΒΟΙΩΝ - ΚΥΘΗΡΩΝ 
ΠΟΡΟΥ-ΓΑΛΑΤΑ, 

ΚΕΡΚΥΡΑΣ - ΣΑΠΑΔΑΣ 
ΛΕΥΚΑΔΑΣ - ΚΕΦ/ΝΙΑΣ - ΙΘΑΚΗΣ 
ΠΕΣΑΔΑΣ - ΚΕΦ/ΝΙΑΣ - ΣΧΟΙΝΑΡΙΟΥ ΖΑΚΥΝΘΟΥ 
ΝΕΑΠΟΛΗΣ ΒΟΙΩΝ - ΕΛΑΦΟΝΗΣΟΥ 
καθώς και σε όσες με ειδική διαταγή του Υπουργείου 
Εμπορικής Ναυτιλίας θα εξαιρεθούν, μετά από εισήγηση 
της οικείας Λιμενικής Αρχής στις οποίες η προτεραιότητα 
καθορίζεται απότον υπεύθυνο πράκτορα με βάση το χρό¬ 
νο άφιξης των οχημάτων στην αποβάθρα. 

Άρθρο 6 

Κατ’ εξαίρεση προτεραιότητα φόρτωσης οχημάτων 

1. Κατ’ εξαίρεση των προβλεπομένων στο προηγούμε¬ 
νο άρθρο και κατά παρέκκλιση της σειράς προτεραιότη¬ 
τας, σε κάθε δρομολόγιο Ο/Γ πλοίου κρατείται, για τα με¬ 
γάλα οχήματα, αριθμός κενών θέσεων ίσος προς το δέκα 
τοις εκατό (10%) της συνολικής μεταφορικής ικανότητας 
του πλοίου σε οχήματα της κατηγορίας αυτής καθώς και 
δύο (2) θέσεις για μικρά οχήματα - επιβατηγό, στα ακό¬ 
λουθα είδη οχημάτων: 

α. Αυτοκίνητα ασθενοφόρα. 

β. Μικρά οχήματα επιβατηγό, εφόσον μ’ αυτά μεταφέ- 
ρονται αποδεδειγμένα ασθενείς. 

γ. Αυτοκίνητα, στρατιωτικά και Σωμάτων Ασφαλείας, 
κάθε φύσης, εφόσον εκτελούν διατεταγμένη υπηρεσία. 

δ. Αυτοκίνητα Υπουργών, Βουλευτών, Γ ενικών Γ ρομμα- 
τέων Υπουργείων, Γενικών Γραμματέων Περιφέρειας, 
Περιφερειακών Διευθυντών, Μητροπολιτών, Πρεσ¬ 
βευτών και Αρχηγών Ξένων Αποστολών, Νομαρχών και 
Ανωτάτων Αξιωματικών σε ενέργεια, εφόσον επιβαίνουν 
στα αυτοκίνητα αυτά ή εφόσον αυτά εκτελούν διατεταγ¬ 
μένη υπηρεσία. 

ε. Φορτηγά κοινά, που μεταφέρουν ευπαθή φορτία (π.χ. 
πάγο, οπωροκηπευπκά κ.λπ), κατά ποσοστό 2/3τουλάχι¬ 
στον του ωφελίμου φορτίου τους, σύμφωνα με τις ειδικό¬ 
τερες για το θέμα αυτό οδηγίες του ΥΕΝ. 

στ. Φορτηγά με ψυκτικά μηχανήματα, που μεταφέρουν 
ευπαθή φορτία κατά ποσοστό 2/3 τουλάχιστον του ωφε¬ 
λίμου φορτίου τους. 

ζ. Λεωφορεία που εκτελούν τακτική συγκοινωνία, 
η. Αυτοκίνητα που μεταφέρουν νεκρούς. 

2. Οι κρατήσεις των οχημάτων της προηγούμενης πα¬ 
ραγράφου τηρούνται σε ξεχωριστή κατάσταση, από τον 
υπεύθυνο στο λιμένα ναυπκό πράκτορα και δηλώνονται 
σ’αυτόν από τους ενδιαφερόμενους είτε με την αυτοπρό¬ 
σωπη ή αντιπρόσωπη παρουσία τους είτε με τα συνήθη 
τηλεπικοινωνιακά μέσα για μέντα μεγάλα οχήματα είκοσι 
τέσσερις (24) ώρες, για δε τα μικρά οχήματα έξι (6) ώρες 
πριν από τον προγραμματισμένο απόπλου του πλοίου. 

3.0 ναυτικός πράκτορας μετά την εκπνοήτων ανωτέρω 
προθεσμιών και εφόσον υπάρχουν κενά τα συμπληρώνει 
με οχήματα της ίδιας κατηγορίας και σε περίπτωση μη ύ¬ 
παρξης οχημάτων της κατηγορίας αυτής με οχήματα της 
άλλης κατηγορίας με τη σειρά που είναι καταχωρημένα 
σας καταστάσεις αναμονής (νναϊίίηρ ΙίδΙ) που αναφέρο- 
νται στην παράγρ, 2 του άρθρου 5. 

4. Σε κάθε δρομολόγιο και μέχρι δέκα πέντε (15) λεπτά 

της ώρας πριν τον απόπλου φυλάσσονται δύο (2) κενές 
θέσεις μικρού οχήματος και μία (1) θέση μεγάλου οχήμα- 
τος.Οι θέσεις αυτές δισπθενται από τη Λιμενική Αρχή, κα¬ 
τά την κρίση της, για την εξυπηρέτηση κάποιας έκτακτης 
ανάγκης κρατικής ή άλλης φύσεως. Εφόσον οι θέσεις αυ¬ 
τές δεν καλυφθούν ακολουθείται η διαδικασία της προη¬ 
γούμενης παραγράφου.Εφόσον όμως καλυφθούν, ενη¬ 
μερώνεται ο υπεύθυνος κατά λιμένα πράκτορας για την 
καταχώρησή τους στις προβλεπόμενες από τις ισχύου- 
σες διατάξεις καταστάσεις. 

Αρθρο 7 

Ζύγιση οχημάτων 

1. Δεν είναι υποχρεωτική η ζύγιση των κατωτέρω οχη¬ 
μάτων: 

α. Των μικρών οχημάτων επιβατηγών, 
β. Των άιρορτων φορτηγών (Φ/Γ) οχημάτων πάσης φύ¬ 
σεως. 

γ. Των έμφορτων Φ/Γ ιδιωτικής χρήσεως οχημάτων ω¬ 
φέλιμου φορτίου μέχρι χιλίων διακοσίων (1200) χιλιο- 
γράμμων, εφόσον από τη γενικότερη εμφάνιση του οχή¬ 
ματος και το είδοςτου φορτίου που μεταφέρουν, δενπρο- 
κύπτουν ενδείξεις υπερφόρτωσής του, 

2. Ο χρόνος ζύγισης των οχημάτων δεν λαμβάνεται υ¬ 
πόψη για τη χορήγηση προτεραιότητας στο Ο/Γ πλοίο. 

3. Τα υπόχρεα, σύμφωνα με τα ανωτέρω, σε ζύγιση ο¬ 
χήματα, ζυγίζονται στις γεφυροπλάσαγγες του λιμένα. Σε 
περίπτωση μη ύπαρξης γεφυροπλάστιγγας στο λιμένα η 
ζύγιση μπορεί να γίνεται σε πλησίον του λιμένα γεφυρο¬ 
πλάστιγγες. 

4. Το ανώτατο χρονικό όριο μεταξύ της ώρας ζύγισης 
και της ώρας άφιξης του οχήματος στο λιμένα, στην περί¬ 
πτωση ζύγισης σε εκτός λιμένων γεφυροπλάστιγγες, 
προκειμένου το εκδοθέν ζυγολόγιο γίνει δεκτό από τις 
Λιμενικές Αρχές, καθορίζεται με απόφαση της οικείας 
Λιμενικής Αρχής. 

Αρθρο 8 

Υποχρεώσεις ναυτικών πρακτόρων 

1. Στους ναυτικούς πράκτορες δεν επιτρέπεται να εκδί¬ 
δουν για κάθε δρομολόγιο αποδείξεις μεταφοράς για α¬ 
ριθμό που υπερβαίνει την πραγματική μεταφορική ικανό¬ 
τητα του πλοίου, σύμφωνα με τα οριζόμενα στον Κανονι¬ 
σμό αυτό. Επίσης, δεν επιτρέπεται σ' αυτούς να 
αρνούνται την έκδοση αποδείξεων μεταφοράς οχήματος 
και κράτηση σε οχήματα, που δικαιούνται να ταξιδέψουν 
με τα εγκεκριμένα - προγραμματισμένα δρομολόγια των 
Ο/Γ πλοίων που πρακτορεύουν και μέχρι να καλυφθούν οι 
διατιθέμενες θέσεις, σύμφωνα με τα οριζόμενα στον Κα¬ 
νονισμό αυτό. 

ΚΕΦΑΛΑΙΟ Γ 

ΦΟΡΤΩΣΗ - ΕΚΦΟΡΤΩΣΗ - ΣΤΟΙΒΑΣΙΑ 
ΚΑΙ ΑΣΦΑΛΗΣ ΤΟΠΟΘΕΤΗΣΗ ΟΧΗΜΑΤΩΝ 

Αρθρο 9 

Εφαρμογή - Ευθύνη Πλοιάρχου 

1. Το κεφάλαιο αυτό έχει εφαρμογή σε όλα τα Ο/Γ πλοία 
εκτός από τις διατάξεις εκείνες που αναφέρονται ρητά σε 
συγκεκριμένους τύπους ή κατηγορίες πλοίων ή πλόων. 

2.0 πλοίαρχος έχειτην ευθύνη γιατην εποπτεία, την πα¬ 


ρακολούθηση και τον έλεγχο για τη φόρτωση, τη στοιβα- 
σία, την ασφαλή τοποθέτηση, τη στερέωση και έχμαση 
των οχημάτων και για την εφαρμογή των διατάξεων του 
παρόντος κεφαλαίου γενικά. Επίσης έχειτην υποχρέωση 
να λαμβάνει όλα τα κατάλληλα μέτρα, σύμφωνα με τις 
διατάξεις αυτού του κεφαλαίου, τη ναυτική τέχνη και ε¬ 
μπειρία, τα χαρακτηριστικά του πλοίου και του επιχειρού- 
μενου πλου, και τις ειδικές συνθήκες, που αντιμετωπίζο¬ 
νται κατά τη φόρτωση και την εκφόρτωση των οχημάτων 
και τη μεταφορά τους κατά τη διάρκεια του πλου, έτσι ώ¬ 
στε να επιτυγχάνονται τα υψηλότερα δυνατά επίπεδα α¬ 
σφαλείας. 

3. Για να ανταποκριθεί στις παραπάνω υποχρεώσεις 
του, ο πλοίαρχος ορίζει εγγράφως αρμόδιους αξιωματι¬ 
κούς του πλοίου, ως υπεύθυνους του χώρου οχημάτων, 
με επικεφαλής αυτών τον ύπαρχο ή τον υποπλοίαρχο ε¬ 
φόσον δεν υπηρετεί στο πλοίο ύπαρχος, που θα εποπτεύ¬ 
ουν και θα κατευθύνουν τους υπεύθυνους φόρτωσης 
στην εκτέλεση των εργασιών, που προβλέπονται στο πα¬ 
ρόν κεφάλαιο. 

Επίσης με μέριμνα του κατά τα ανωτέρω επικεφαλής α¬ 
ξιωματικού, οι εγκαταστάσεις τεχνητού αερισμού των 
κλειστών χώρων οχημάτων πρέπει να βρίσκονται σε πλή¬ 
ρη λειτουργία καθ' όλη τη διάρκεια της φόρτωσης, της εκ- 
φόρτωσης και της παραμονής των οχημάτων στους χώ¬ 
ρους αστούς. 

Άρθρο 10 

Υπεύθυνοι φόρτωσης 

1, Γιατην εκτέλεση των εργασιών φόρτωσης, εκφόρτω- 
σης, στοιβασίας και ασφαλούς τοποθέτησης των οχημά¬ 
των καθώς και για τη διενέργεια τυχόν αναγκαίων συ¬ 
μπληρωματικών εργασιών ανάλογα με τις συνθήκες του 
πλου ορίζονται έγγραφα από τον πλοίαρχο “υπεύθυνοι' 
φόρτωσης”. Οι υπεύθυνοι φόρτωσης επιλέγονται από το 
κατώτερο προσωπικό καταστρώματος του πλοίου. 

2.0 αριθμός των προσώπων που θα ασχολούνται με τις 
παραπάνω εργασίες, καθορίζεται από τον πλοίαρχο ανά¬ 
λογα με τη χωρητικότητα του χώρου οχημάτων, το είδος 
των οχημάτων που παραλαμβάνει συνήθως, τη διάρκεια 
του ταξιδιού και τις ειδικές συνθήκες που αντιμετωπίζει. 

3, Οι υπεύθυνοι φόρτωσης, κατά τη διάρκεια της εργα¬ 
σίας τους φέρουν πάντοτε τη στολή τους και κατάλληλη 
ειδική πινακίδα με το όνομά τους και την ένδειξη “υπεύ¬ 
θυνος φόρτωσης". 

Άρθρο 11 

Υποχρεώσεις υπευθύνων φόρτωσης 

1 . Οι “υπεύθυνοι φόρτωσης" εφαρμόζουν τις διατάξεις 
αυτού του κεφαλαίου και ειδικότερα: 

α. Μεριμνούν για την ασφαλή φόρτωση και εκφόρτωση 
των οχημάτων η οποία πρέπει να διενεργεάαι με τάξη και 
κατά τρόπο που να αποκλείειτη δημιουργία προβλημάτων. 
Για το σκοπό αυτό μεριμνούν για την αποβίβαση όλων των 
επιβατών από τα οχήματα πριν από τη φόρτωσή τους στο 
πλοίο, απαγορεύουν τηνταυτόχρονη αποεπιβίβαση επιβα¬ 
τών και οχημάτων μέσω του κσταπέλτη, και καθοδηγούν 
κατάλληλα τους οδηγούς μέχρι την πλήρη ακινητοποίηση 
των οχημάτων τους ή την έξοδό τους από το πλοίο. Για τα 
θέματα προτεραιότητας και ευταξίας συνεργάζονται με 
τον υπεύθυνο κατά λιμένα πράκτορα και μετά λιμενικά όρ¬ 
γανα και συμμορφώνονται προς τις οδηγίες τους. 

β. Μεριμνούν για την ασφαλή στοιβασία, τοποθέτηση, 
στερέωση και έχμαση των οχημάτων στους χώρους οχη¬ 
μάτων των πλοίων σύμφωνα με τις διατάξεις αυτού του 
κεφαλαίου. 

γ. Απαγορεύουν τη φόρτωση οχημάτων των οποίων το 
βάρος ανά τροχό ή άξονα υπερβαίνει το επιτρεπόμενο α¬ 
πό την αντοχή του καταστρώματος, των οχημάτων που 
δεν πληρούν τα κριτήρια καταλληλότητας του άρθρου 15, 
καθώς και εκείνων που μπορούν να δημιουργήσουν κιν¬ 
δύνους στην ασφάλεια του πλοίου και των επιβαινόντων. 

Όταν το επιτρεπόμενο από την αντοχή του καταστρώ¬ 
ματος βάρος καθορίζεται ανά τροχό, οι άξονες που έχουν 
τέσσερις τροχούς υπολογίζονται με τρεις τροχούς. 

Η φόρτωση ειδικών οχημάτων ασυνήθους κατασκευής 
ή ειδικού προορισμού (ερπυστριοφόρα ή με μεταλλικούς 
τροχούς οχήματα, χωμστουργικά μηχανήματα, ελκυστή- 
ρες βαρέως τύπου κ.λπ) επιτρέπεται, εφόσον πληρούνται 
αθροιστικά οι κατωτέρω προϋποθέσεις: 

(1) Δεν υπάρχει υπέρβαση του καθορισμένου απάτην α¬ 
ντοχή τδυ καταστρώματος βάρους ανά τροχό ή άξονα ή, 
σε περίπτωση υπέρβασης, τηρούνται οι προϋποθέσεις 
και οδηγίες ειδικής προς τούτο έγκρισης της ΔΕΕΠ. 

(2) Μεταξύ καταστρώματος και μεταλλικών τροχών ή 
ερπυστριών τοποθετούνται ισχυρά παρεμβύσματα καν- 
νάβεως ή ξυλείας ή ενισχυμένου ελαστικού πάχους πενή¬ 
ντα (50) χιλιοστών. 

(3) Ανεξάρτητα από τις διατάξειςτου άρθρου 14, σε κά¬ 
θε περίπτωση τα οχήματα αυτά στερεώνονται και εχμά- 
ζονται πριν από τον απόπλου, κστάτοντρόπο που ο πλοί¬ 
αρχος θεωρεί ασφαλή. 

δ. Ελέγχουν και διατηρούντο καταστρώματα οχημάτων 
καθαρά και απαλλαγμένα από κάθε υγρό που μπορεί να 
διευκολύνει την ολίσθηση των οχημάτων. 

ε. Απαγορεύουν στους χώρους οχημάτων: 

(1) Τη στοιβασία των οχημάτων κατά το εγκάρσιο εκτός 
των μικρών οχημάτων καιτωντρικύκλων. 

(2) Τη στοιβασία οχημάτων ή φορτίων πάνω στα καθο¬ 
ριζόμενα από ειδική διαγράμμιση (κίτρινο - μαύρο) τμή¬ 
ματα του καταστρώματος. 

(3) Τη στοιβασία οχημάτων κοντά στις θύρες ασφαλεί¬ 
ας που βρίσκονται εσωτερικά του καταπέλτη, εφόσον ε¬ 
μποδίζεται η ασφάλιση ή το κλείσιμό τους. 

(4) Την εκτέλεση των εργασών που μπορεί να δημιουρ¬ 
γήσουν πηγές ανάφλεξης. 

(5) Τη μετακίνηση των οχημάτων σε όλη τη διάρκεια του 
πλου εκτός αν ειδικοί λόγοι το επιβάλλουν και μόνο ύστε¬ 
ρα από έγκ;. ·μτ\ του πλοιάρχου. 

(6) Οποιαδηποτε εργασία συντήρησης ή επισκευής των 
οχημάτων. 

(7) Το κάπνισμα. Ενδεικτικές πινακίδες για την απαγό¬ 
ρευση αυτή πρέπει να υπάρχουν σε εμφανή σημεία του 
χώρου οχημάτων. 

(8) Την παραμονή και επίσκεψη επιβατών εκτός από 
τους οδηγούς τους κατά την είσοδο και έξοδο των οχη¬ 
μάτων. Εξαιρούνται από την απαγόρευση οι ειδικά δια¬ 
μορφωμένοι χώροι ανοικτών καταστρωμάτων επιβατη¬ 
γών οχηματαγωγών πλοίων κλειστού τύπου βραχέων διε¬ 
θνών πλόων, που προορίζονται για τη μεταφορά 
τροχόσπιτων σύμφωνα με τις προϋποθέσεις και τις οδη¬ 
γίες της Διεύθυνσης Ελέγχου Εμπορικών Πλοίων (ΔΕΕΠ) 
του Υπουργείου Εμπορικής Ναυτιλίας. 


Αρθρο 12 

Υποχρεώσεις Οδηγών οχημάτων 

1. Στις υποχρεώσεις του παρόντος άρθρου υπόκεινται 
όλα τα πρόσωπα που χαρακτηρίζονται ως “οδηγοί οχη¬ 
μάτων", κατά το άρθρο 2 (θ) του παρόντος Κανονισμού. 

2. Οι οδηγοί των οχημάτων που πρόκειται να φορτω¬ 
θούν σε Ο/Γ πλοία, οφείλουνπριν από την άφιξή τους στο 
χώρο αναμονής για φόρτωση να έχουν προβεί σε έλεγχο 
των οχημάτων τους και του φορτίου που φέρουν έτσι ώ¬ 
στε να εξασφαλίζεται ότι δεν θα δημιουργηθεί κίνδυνος 
κατά τη φόρτωση, μεταφορά και εκφόρτωσή τους. Ο έ¬ 
λεγχος αυτός περιλαμβάνει τη γενική κατάσταση του ο¬ 
χήματος, της μηχανής, των διαφόρων συστημάτων λει¬ 
τουργίας και του φορτίου που φέρει. 

3. Ειδικότερα οι οδηγοί υποχρεουνται να: 

α. Παρέχουν ακριβείς πληροφορίες στον υπεύθυνο κα¬ 
τά λιμένα πράκτορα, στους υπεύθυνους φόρτωσης του 
πλοίου και τις Λιμενικές Αρχές για το βάρος και το είδος 
το μεταφερόμενου φορτίου και το μικτό βάρος του οχή¬ 
ματος. 

β. Ελέγχουν και βεβαιώνουν ότι το όχημά τους δεν πα¬ 
ρουσιάζει βλάβη και ελαττώματα που επηρεάζουν την α- 
ντοχήτου και την καλήλειτουργίατου. 

γ. Ελέγχουν όπτο όχημά τους δεν παρουσιάζει διαρρο¬ 
ές και απώλειες λιπανπκών, νερών ή καυσίμων. 

δ. Ελέγχουν ότι τα μεταφερόμενα φορτία είναι ασφαλι¬ 
σμένα ώστε να αποκλείεται η μετατόπισή τους από τις κι¬ 
νήσεις του πλοίου, τα βαριά φορτία έχουν τοποθετηθεί 
στη χαμηλότερη δυνατή θέση, ότι το φορτίο δεν είναι έξω 
από τα όρια του πλάτους, ύψους και μήκους που καθορί¬ 
ζονται από τον επιτρεπόμενο ωφέλιμο χώρο φόρτωσης 
του οχήματος. 

ε. Εξασφαλίζουν την ευκρινή σήμανση του μεγαλάτε-' 
ρου επιτρεπόμενου μικτού βάρους του οχήματος έτσι ώ¬ 
στε να διαπιστώνεται ότι δεν υπερβαίνει σε καμιά περί¬ 
πτωση το επιτρεπόμενο βάρος ανά άξονα ή τροχό του κα¬ 
ταστρώματος οχημάτων. 

στ, θέτουν εκτός λειτουργίας την ηλεκτρική εγκατά¬ 
σταση το οχήματος, αφαιρούντο κλειδί που βάζει σε λει¬ 
τουργία τη μηχανή, ασφαλίζουντο χειρόφρενο και βεβαι¬ 
ώνονται ότι ο μοχλός τωνταχυτήτων είναι στη θέση της μι¬ 
κρότερης σχέσης μετάδοσης. 

ζ. Συμμορφώνονται με τις υποδείξεις των υπευθύνων 
φόρτωσης κατά τη είσοδο, έξοδο και στοιβασία των οχη¬ 
μάτων. 

η. Απομακρύνονται αμέσως μετά τη στοιβασία του οχή¬ 
ματος από το χώρο των οχημάτων. 

Η παραμονή στα οχήματα και η επίσκεψη του χώρου ο¬ 
χημάτων απαγορεύεται κατά τη διάρκεια του πλου, εκτός 
αν ειδικοί λόγοιτο επιβάλλουν οπότε επιτρέπεται μόνον ύ¬ 
στερα από έγκριση των υπεύθυνων φόρτωσης. 

θ. Έχουν τη μηχανή σε λεπουργία μόνο για τον απόλυ¬ 
τα αναγκαίο χρόνο για την είσοδο και έξοδο των οχημά¬ 
των. 

ι. Μη μεταφέρουν επικίνδυνα φορτία, εκτός αν πρόκει¬ 
ται για δρομολόγιο στο οποίο η μεταφορά αυτή επιτρέπε¬ 
ται όποτε δηλώνουν λεπτομερώς το είδος, τις ιδιότητες, 
τη συσκευασία και την ποσότητα. 

4. Κατά τον κατάπλου του πλοίου και την προετοιμασία 
εκφόρτωσης η είσοδος των οδηγών στο χώρο οχημάτων 
επιτρέπεται μετά από σχετική αναγγελία. Η θέση σε λει- 

τουργίατων μηχανών των οχημάτων γίνεται πάντοτε μετά 
από υπόδειξη των υπευθύνων φόρτωσης του πλοίου και 
μόνο όταν ο χώρος είναι ελεύθερος για την άμεση έξοδο 
του οχήματος. 

5. Κατά την άφιξή τους στο χώρο του λιμένα προς φόρ- 
τωση, συμμορφώνονται με ακρίβεια στις οδηγίες των λι- 
μενικώνοργάνωνκαι ακολουθούν τηνπροτεραιότηταπου 
καθορίζουν οι υπεύθυνοι για την κίνηση στο λιμένα. 

Άρθρο 13 

Στοιβασία οχημάτων 

1. Γιατην ασφαλή εκτέλεση του πλου διενεργείται πριν 
από τον απόπλου στοιβασία των οχημάτων σύμφωνα με 
τις διατάξεις αυτού του κεφαλαίου, τα στοιχεία ευσταθίας 
του πλοίου, τα ειδικά χαρακτηριστικά του και τις συνθή¬ 
κες του ταξιδιού. 

2. Ειδική μέριμνα λαμβάνεται για την κατανομή των ο¬ 
χημάτων ανάλογα με το βάρος τους έτσι ώστε να μη προ- 
καλούν ροπές κλίσης κατά το εγκάρσιο του πλοίου. Εφό¬ 
σον κρίνεται αναγκαίο, πρέπει να γίνεται ανακατανομή 
των οχημάτων σε όλες τις φορτοεκφορτώσεις οχημάτων 
κατά τις ενδιάμεσες προσεγγίσεις του πλοίου. 

3. Κατά τη μεταφορά επικινδύνων φορτίων πέραν των 
άλλων προϋποθέσεων κατά τη στοιβασία διενεργείται και 
κατάλληλος διαχωρισμός των οχημάτων ανάλογα με τις ι¬ 
διότητες των φορτίων που μεταφέρουν και σύμφωνα με 
τις σχετικές περί μεταφοράς επικινδύνων φορτίων διατά¬ 
ξεις. 

4. Εκτός απότα παραπάνω, κατάτη στοιβασία πρεπει να 
ικανοποιούνται επιπρόσθετα οι παρακάτω απαιτήσεις: 

α. Να επιτρέπεται η προσπέλαση στα μέλη του πληρώ¬ 
ματος και στα φορητά πυροσβεστικά μέσα σε μία τουλά¬ 
χιστον πλευρά για οποιαδήποτε όχημα.Της απαίτησης 
αυτής εξαιρούνται τα Ο/Γ πλοία ανοικτού τύπου που φέ¬ 
ρουν πλευρικούς υπερυψωμένους διαδρόμους και για το 
τμήμα του καταστρώματος που εκτείνονται οι διάδρομοι 
αυτοί. 

β. Να αφήνονται ελεύθεροι διάδρομοι για να μην εμπο¬ 
δίζεται η πρόσβαση των μελών του πληρώματος σε χώ¬ 
ρους ή σημεία ελέγχου του πλοίου που πρέπει να είναι 
προσιτά σε περίπτωση ανάγκης και με οποιοσδήποτε συν¬ 
θήκες (σταθμοί πυρκαϊάς. τηλεχειριστήρια επιστομίων δι¬ 
κτύου σεντινών, πρωραίος ή πρυμναίος καταπέλτης 
κ.λπ). 

γ. Να μη παραμένουν, κατά τη διάρκεια του πλου, οχή¬ 
ματα στους ανελκυστήρες, εκτός αν αυτοί είναι στη θέση 
ασφάλισής τους και αποτελούν ισοδύναμο τμήμα του α¬ 
ντίστοιχου καταστρώματος, καθώς και στα κεκλιμένα επί¬ 
πεδα (ράμπες). 

5. Οι χώροι και τα σημεία ελέγχου καθώς και οι διάδρο¬ 
μοι προσπέλασης προς αυτούς στα καταστρώματα οχη¬ 
μάτων πρέπει να είναι σημασμένοι με κίτρινη και μαύρη 
διαγράμμιση. Η στοιβασία οχημάτων ή φορτίων επάνω 
στα καθοριζόμενα από τη διαγράμμιση αυτή τμήματα του 
καταστρώματος οχημάτων, απαγορεύεται. 

6. Η διαγράμμιση των καταστρωμάτων οχημάτων γίνε¬ 
ται σύμφωνα με σχέδιο εγκεκριμένο από τη ΔΕΕΠ, αντί¬ 
γραφο του οποίου θα αναρτάται σε ευδιάκριτο σημείο του 
χώρου οχημάτων. Σχετικό σχεδιάγραμμα περιλαμβάνε¬ 
ται στο εγχειρίδιο στοιβασίας και στερέωσης οχημάτων. 

7. Με την επιφύλαξη των απαιτήσεων της παραγράφου 
4 αυτού του άρθρου τα οχήματα και ειδικότερα τα βαριά, 


πρέπει να στοιβάζονται έτσι ώστε η απόσταση μεταξύ ο¬ 
χημάτων και οχημάτων και πλευρών του πλοίου να είναι η 
μικρότερη δυνατή, προκειμένου να εμποδίζεται ενδεχό¬ 
μενη μετατόπισή τους κατά το εγκάρσιο του πλοίου. 

8. Σε πλοία στα οποία λόγω ειδικών χαρακτηριστικών οι 
διατάξεις των εδαφίων (α) και (β) της παραγράφου 4 αυ¬ 
τού του άρθρου δεν είναι πρακτικά εφαρμόσιμες, μπορεί 
να γίνει δεκτή άλλη ρύθμιση ύστερα από μελέτη που θα υ¬ 
ποβληθεί από τους ενδιαφερομένους στη ΔΕΕΠ και θα ε- 
γκριθεί από αυτήν σαν ισοδύναμη. 

Άρθρο 14 

Ασφαλής τοποθέτηση, στερέωση και έχμαση οχημάτων 

1. Επιπρόσθετα προς τις διατάξεις για τη στοιβασία, τα 
οχήματα πρέπει να τοποθετούνται σε κατάλληλες θέσεις 
και να λαμβάνονται όλα τα απαραίτητα μέτρα, έτσι ώστε 
να μην υπάρχει κίνδυνος μετακίνησής τους κατά τη διάρ¬ 
κεια του πλου με οποιοσδήποτε καιρικές συνθήκες. 

2. Με την επιφύλαξη των διατάξεων της παραγράφου 4 
του άρθρου 13, τα φορτηγά οχήματα των οποίωντο μικτό 
βάρος υπερβαίνει τους 3,5 τόννους, τοποθετούνται έτσι 
ώστε η κατά το εγκάρσιο απόσταση μεταξύ τους και με¬ 
ταξύ των οχημάτων και των πλευρών του πλοίου να είναι η 
μικρότερη δυνατή και πάντως να μην υπερβαίνει κατά μέ¬ 
σον όρο το 0,50 μ. 

3. Όλα τα οχήματα, εκτός από αυτά που αναφέρονται 
στην παράγραφο 2 ομτού του άρθρου, όπως μικρά οχή¬ 
ματα, λεωφορεία, πούλμαν, τρίκυκλα, φορτηγά συνολι¬ 
κού βάρους κάτω από 3,5 τόννους κ.λπ, πρέπει να τοπο¬ 
θετούνται και να στερεώνονται κατά τον τρόπο που ο 
πλοίαρχος του πλοίου θεωρεί ασφαλή, 

4. Ανεξάρτητα από τις γενικές και ειδικές απαιτήσεις αυ- 
τούτου άρθρου, άλατα οχήματαπρέπει να στερεώνονται - 
με τάκους στους τροχούς τους, που θα τοποθετούν οι υ¬ 
πεύθυνοι φόρτωσης σε αριθμό ανάλογα με τον τύπο και 
το βάρος κάθε οχήματος. 

5. Ειδικές απαιτήσεις για Ο/Γ πλοία κλειστού τύπου : 

α. Ο/Γ τα οποία εκτελούν πλόες η διάρκεια των οποίων 
από το λιμάνι αφετηρίας μέχρι το τελικό λιμάνι προορι¬ 
σμού, ανεξάρτητα από ενδιάμεσες προσεγγίσεις, είναι 
μεγαλύτερη από δύο {2} ώρες: 

(1) Στα ανωτέρω πλοία εφαρμόζονται οι διατάξεις της 
παραγράφου 2 αυτού του άρθρου. 

(2) Σε όσα οχήματα μικτού βάρους μεγαλύτερου των 3,5 
τόννων δεν μπορούν να εφαρ μοστούν οι διατάξεις της πα¬ 
ραγράφου 2 αυτού του άρθρου διενεργείται έχμαση πριν 
από τον απόπλου 

β. Ο/Γτα οποία εκτελούν πλόες η διάρκεια των οποίων 
από το λιμάνι αφετηρίας μέχρι το τελικό λιμάνι προορι¬ 
σμού, ανεξάρτητα από ενδιάμεσες προσεγγίσεις, δεν υ¬ 
περβαίνει τις δύο (2) ώρες: 

(1) Στα ανωτέρω πλοία εφαρμόζονται οι διατάξεις της 
παραγ ράφου 2 αυτού του άρθρου. 

(2) Σε όσα οχήματα μικτού βάρους μεγαλύτερου των 3,5 
τόνων δεν μπορούν να εφαρμοστούν οι διατάξεις της πα¬ 
ραγράφου 2 αυτού του άρθρου, διενεργείται έχμαση κα¬ 
τάτη κρίση του πλοιάρχου ανάλογα με τις συνθήκες του 
πλου που πρόκειται να επιχειρήσει. Κατάτη διαμόρφωση 
της κρίσης του ο πλοίαρχος λαμβάνει υπόψητου τους τύ¬ 
πους των οχημάτων, το φορτίο που μεταφέρουν, τις και¬ 
ρικές συνθήκες που επικρατούν ή προβλέπεται να επι- 

κρατήσουν και τα ιδιαίτερα χαρακτηριστικά του πλοίου 
και του πλου. 

γ. Ο/Γ τα οποία ανεξάρτητα από τη διάρκεια του πλου 
μεταφέρουν βυτιοφόρα οχήματα υγρών καυσίμων ή άλ¬ 
λων επικινδύνων φορτίων, συμπεριλαμβανομένων και 
φορτηγών οχημάτων με επικίνδυνα είδη: 

(1) Στα πλοία αυτά διενεργούνται υποχρεωτικά πριντον 
απόπλου έχμαση όλων των βυτιοφόρων οχημάτων μετα¬ 
ξύ των οποίων καθώς και μεταξύ των μεταφερομένων ο¬ 
χημάτων και των πλευρών του πλοίου θα τηρείται κατάλ¬ 
ληλη απόσταση όχι μικρότερη από 0,50 μ. από τα σημεία 
τους που προεξέχουν. 

(2) Εφόσον κατά τη διάρκεια των δρομολογίων αυτών 
παραλαμβάνονται και άλλα φορτηγά οχήματα, εκτός των 
βυτιοφόρων, στα οχήματα αυτά εφαρμόζονται οι διατά¬ 
ξεις του προηγουμένου εδαφίου (1) αν η στοιβασίατους 
είναι κατά το εγκάρσιο κοινή με τα βυτιοφόρα και η διάτα¬ 
ξη της υποπαράγραφου (α) της παρούσης παραγράφου 
εάν η στοιβασία τους είναι χωρίς την παρεμβολή βυτιο¬ 
φόρων οχημάτων. 

6. Ειδικές απαιτήσεις για οχηματαγωγά πλοία ανοικτού 
τύπου: 

α. Ο/Γ που εκτελούν πλόες μέσα σε προστατευμένες και 
ειδικά προστατευμένες περιοχές. 

Στα ανωτέρω πλοία εφαρμόζονται: 

(1) Οι διατάξεις της παραγράφου 2 αυτού του άρθρου 
και 

(2) Οι διατάξεις του εδαφίου (β)"(2) της παραγράφου 5 
αυτού του άοθρου. 

β. Ο/Γ που εκτελούν πλόες έξω από προστατευμένες 
και ειδικά προστατευμένες περιοχές. 

Στα ανωτέρω πλοία εφαρμόζονται: 

(1) Οι διατάξεις της παραγράφου 2 αυτού του άρθρου 
και 

(2) Οι διατάξεις του εδαφίου (α) (2) της παραγράφου 5 
αυτού του άρθρου. 

γ. Ο/Γ που μεταφέρουν βυτιοφόρα οχήματα με υγρά 
καύσιμα ή άλλα επικίνδυνα φορτία. 

(1) Όταν εκτελούν πλόες μέσα σε προστατευμένες ή ει- 
δικά"προστατευμένες περιοχές. 

Η τοποθέτηση και στερέωση των οχημάτων εναπόκειται 
στην κρίση του πλοιάρχου ο οποίος λαμβάνει υπόψη του 
τους τύπους των οχημάτων, το φορτίο που μεταφέρουν, 
τις καιρικές συνθήκες που επικρατούν ή προβλέπεται να 
επικρατήσουν και τα ιδιαίτερα χαρακτηριστικά του πλοί¬ 
ου και του πλου. 

(21 Όταν εκτελούν πλόες έξω από προστατευμένες και 
ειδικά προστατευμένες περιοχές: 

Εφαρμόζονται οι διατάξεις της υποπαραγράφου (α) της 
παραγράφου 5 αυτού του άρθρου. 

Αρθρο 15 

Καταλληλότητα οχημάτων 

1. Όλα τα οχήματα που πρόκειται να μεταφερθούν με 
Ο/Γ πλοία πρέπει να βρίσκονται σε καλή κατάσταση και να 
μη δημιουργούν κινδύνους κατά τη φόρτωση, εκφόρτω- 
ση και μεταφορά τους. 

2. Η καταλληλότητα των οχημάτων περιλαμβάνει ειδι¬ 
κότερα τους ακόλουθους τομείς: 

α. Βάρος οχήματος: 

{1) Το μικτό βάρος κάθε οχήματος δεν επιτρέπεται να υ¬ 


περβαίνει το ανώτατο επιτρεπόμενο όριο, όπως αυτό κα¬ 
θορίζεται από την άδεια κυκλοφορίας και τις σχετικές 
διατάξεις περί οδικής κυκλοφορίας. 

(2) Το μεταφερόμενο από κάθε όχημα φορτίο πρέπει να 
είναι ομοιόμορφα κατανεμημένο, έτσι ώστε να μη δημι- 
ουργούνται ασύμμετρες καταπονήσεις στην ανάρτησή 
του. 

Οχήματα τα οποία παρουσιάζουν εμφανή σημεία παρα¬ 
μόρφωσης ή ασύμμετρης καταπόνησης των αναρτήσεων 
τους, κρίνονται ακατάλληλα προς φόρτωση έστω και εάν 
το μικτό βάρος τους βρίσκεται μέσα στα επιτρεπόμενα ό¬ 
ρια. 

β. Γενική κατάσταση: 

Τα οχήματα που προορίζονται για μεταφορά με Ο/Γ 
πλοία πρέπει να βρίσκονται σε καλή κατάσταση ως προς 
την αντοχή, το σύστημα πέδησης, την ανάρτηση και να 
μην παρουσιάζουν διαρροές οποιαδήποτε φύσης υγρών. 

γ. Οχήματα που χρησιμοποιούν υγραέρια: 

Η μεταφορά με Ο/Γ πλοία οχημάτων που κινούνται με υ¬ 
γραέριο ή μεθάνιο ή τροχόσπιτων που διαθέτουν συσκευές 
υγραερίου, επιτρέπεται με τις ακόλουθες προϋποθέσεις: 

(1) Στις άδειες κυκλοφορίας των οχημάτων πρέπει να α- 
ναφέρεται ότι επιτρέπεται η χρήση αυτού του είδους καυ¬ 
σίμου. 

(2) Σε όλη τη διάρκεια παραμονής στο πλοίο, τόσο των 
οχημάτων όσο και των τροχόσπιτων, οι βαλβίδες των φια¬ 
λών του υγραερίου ή μεθανίου θα είναι κλειστές. 

(3) Τα Ο/Γ πλοία κλειστού τύπου θα είναι εφοδιασμένα 
με φορητό ανιχνευτή αναγνωρισμένου τύπου για υγραέ¬ 
ριο ή μεθάνιο. Ο ανιχνευτής αυτός θα χρησιμοποιείται κα¬ 
τά τη διάρκεια των περιπολιών που προβλέπονται από τις 
ισχύουσες διατάξεις για τη διαπίστωση τυχόν διαρροής 
υγραερίου ή μεθανίου. 

(4) Τα οχήματα θα τοποθετούνται σε προκαθορισμένες 
από τον Πλοίαρχο θέσεις. 

Άρθρο 16 

Υποχρεώσεις λοιπών προσώπων 

1. Ανεξάρτητα από τις υποχρεώσεις που καθορίζονται 
στα προηγούμενα άρθρα αυτού του κεφαλαίου κατά ειδι¬ 
κότητα, όλοι όσοι χρησιμοποιούν Ο/Γ πλοία για τη μετα¬ 
φορά οχημάτων ή φορτίων, πρέπει να συμμορφώνονται 
με όλες εκείνες τις διατάξεις αυτού του κεφαλαίου που 
συνδέονται με κάθε συγκεκριμένη μεταφορά. 

2. Λαμβανομένου υπόψη ότι στα φορτία ή οχήματα που 
παραδίδονται για φόρτωση και μεταφορά με Ο/Γ πλοία ε¬ 
πενεργούν δυνάμεις μεγάλων μεγεθών κυρίως κατά την 
εγκάρσια διεύθυνση, οι οποίες δημιουργούνται από τους 
κραδασμούς και τις ταλαντώσεις του πλοίου κατά τη 
διάρκεια του πλου και ιδιαίτερα κατά τη διάρκεια δυσμε¬ 
νών καιρικών συνθηκών, οι ναυτικοί πράκτορες, φορτω¬ 
τές, ιδιοκτήτες οχημάτων και παραγωγοί αγαθών πρέπει 
να συμμορφώνονται με τις σχετικές διατάξεις του κεφα¬ 
λαίου αυτού. 

3. Τα παραπάνω πρόσωπα πρέπει ειδικότερα να μερι¬ 
μνούν ώστε να εξασφαλίζεται ότι: 

α. Τα φορτία και τα οχήματα είναι κατάλληλα για τη συ¬ 
γκεκριμένη θαλάσσια μεταφορά. 

β. Τα οχήματα βρίσκονται σε καλή κατάσταση και φέ¬ 
ρουν τα αναγκαία σημεία έχμασης για τη στερέωοή τους 
στο πλοίο. 

γ. Τα φορτία είναι κατάλληλα συσκευασμένα και στερε¬ 
ωμένα στα οχήματα, έτσι ώστε να αντέχουν στις δυνάμεις 
που είναι ενδεχόμενο να ασκηθούν σ’ αυτά κατά τη διάρ¬ 
κεια του πλου. 

δ. Γενικά τα φορτία και τα οχήματα φέρουν την ανα¬ 
γκαία σήμανση και συνοδεύονται από τα προβλεπόμενα 
κατά περίπτωση πιστοποιητικά και αποδεικτικά έγγραφα 
που δείχνουν το συνολικό τους βάρος, το είδος και τυχόν 
περιορισμούς ή προϋποθέσεις που πρέπει να τηρούνται 
κατά τη διάρκεια της μεταφοράς. 

4. Οι επιβάτες των οχημάτων καθώς και οι οδηγοί αυτών 
(επαγγελματικής και ιδιωτικής χρήσεως) υποχρεούνται 
αναλόγως στην τήρηση των διατάξεων του παρόντος Κα¬ 
νονισμού, και ειδικότερα: 

α. Οι επιβάτες οφείλουν να αποβιβάζονται από τα οχή¬ 
ματα στη θέση που τους υποδεικνύεται από τους υπεύθυ¬ 
νους του πλοίου ήτα λιμενικά όργανα, πριντην είσοδο του 
οχήματος οτο πλοίο. 

β. Απαγορεύεται στους επιβάτες η είσοδος και παρα¬ 
μονή στους χώρους οχημάτων του πλοίου, σ’ όλη τη διάρ¬ 
κεια της φόρτωσης και της εκφόρτωσης. 

γ. Γενικά απαγορεύεται η είσοδος στους χώρους οχη¬ 
μάτων στη διάρκεια του ταξιδιού. Η είσοδος σε ειδικές πε¬ 
ριπτώσεις μπορεί να εππραπεί από τους αρμόδιους αξιω¬ 
ματικούς του πλοίου μόνο στον οδηγό του οχήματος και 
με τη συνοδεία υπευθύνου του πλοίου. 

δ. Οι επιβάτες απαγορεύεται να επιβιβάζονται στο όχη¬ 
μά τους μέσα στο πλοίο. Η επιβίβαση γίνεται μετά την έ¬ 
ξοδο του οχήματος από το πλοίο και σε θέση που δεν πα¬ 
ρενοχλεί την ομαλή συνέχιση της εκφόρτωσης ή την κίνη¬ 
ση γενικά του λιμένος. 

ε. Επιβάτες και οδηγοί υποχρεούνται να συμμορφώνο¬ 
νται με τις οδηγίες και υποδείξεις των υπευθύνων του 

πλοίου και των λιμενικών οργάνων. 

Τα εδάφια (α), (β), (γ) και (δ) της παραγράφου αυτής δεν 
έχουν εφαρμογή σε ειδικά διαμορφωμένους χώρους α¬ 
νοικτών καταστρωμάτων Ε/Γ - Ο/Γ πλοίων κλειστού τύ¬ 
που, βραχέων διεθνών πλόων, που προορίζονται για τη 
μεταφορά τροχόσπιτων σύμφωνα με τις προϋποθέσεις 
και τις οδηγίες της ΔΕΕΠ. 

Άρθρο 17 

"Ελεγχος φόρτωσης, στοιβασΐας και στερέωσης 
οχημάτων 

1. Για την τήρηση των διατάξεων αυτού του κεφαλαίου 
από τα πρόσωπα που έχουν την ευθύνη, υποχρέωση και 
αρμοδιότητα για την εφαρμογή του συνόλου ή επιμέρους 
διατάξεών του, η ΔΕΕΠ ή οι Λιμενικές Αρχές των λιμένων 
αφετηρίας και τελικού προορισμού διενεργούν έκτα¬ 
κτους ελέγχους. 

2. Ανάλογα με την περιοχή πλόων του πλοίου, τις επι¬ 
κρατούσες καιρικές συνθήκες και τα χαρακτηριστικά του 


πλοίου και των οχημάτων, η έχμαση σπς περιπτώσεις που 
προβλέπετε» πρέπει να γίνεται: 

α. Με τρόπο που τα έχμστα να βρίσκονται πάντοτε υπό 
τάση έτσι ώστε να αποφεύγεται η αποσύνδεσή τους από 
τα σημεία στερέωσης του πλοίου και του οχήματος. 

β. Στις περιπτώσεις που χρησιμοποιούνται συστήματα 
στηρίξεως των οχημάτων (π,χ. γρύλοι) να εξασφαλίζεται, 
πριν από την έχμαση η επαφή όλης της επιφάνειας του 
στηρίγματος με την επιφάνεια του καταστρώμστατος. 

γ. Στους τροχούς των οχημάτων θα τοποθετούνται τά¬ 
κοι, για να εμποδίζεται η μετακίνησή τους. 

Ειδικά στα φορτηγά οχήματα θα τοποθετούνται τουλά¬ 
χιστον τέσσερις (4) τάκου δύο (2) στον εμπρόσθιο άξονα 
και δύο (2) σε ένα από τους οπίσθιους άξονες. 

ΚΕΦΑΛΑΙΟ Δ’ 

ΤΕΛΙΚΑΙ ΔΙΑΤΑΞΕΙΣ 

Αρθρο 18 

Καταργούμενες διατάξεις 

Από την έναρξη ισχύος του παρόντος Κανονισμού κα- 
ταργείται ο αριθ. 181/95 Ειδικός Κανονισμός Λιμένα 
Πειραιά (ΦΕΚ 180 Β/16-3-951και κάθε διάταξη ή ρύθμιση 
που είναι αντίθετη προς τις διατάξεις του παρόντος. 

Αρθρο 19 
Κυρώσεις 

Οι παραβάτες του παρόντος Γενικού Κανονισμού 
Λιμένα, του οποίου η εκτέλεση ανατίθεται στα λιμενικά 
όργανα, ανεξάρτητα από τις συντρέχουσες ποινικές και 
αστικές ευθύνες, κατά την ισχύουσα νομοθεσία, υτίόκει- 
νται και στις κυρώσεις του πρώτου εδαφίου της παρα¬ 
γράφου 1 του άρθρου 157 του Ν.Δ. 187/73, όπως τροπο¬ 
ποιήθηκε μεταγενέστερα και ισχύει σύμφωνα με το Π.Δ. 
381/95 (ΦΕΚ Α 214). 

Πειραιάς, 24 Δεκεμβρίου 1996 
Ο Αρχηγός Λ. Σ. 

Αντιναύαρχος Λ.Σ. Π. ΟΥΣΑΝΤΖΟΠΟΥΛΟΣ. 

(β) Η εφαρμογή του Κανονισμού αυτού αρχίζει δύο (2) 
μήνες από τη δημοσίευσή του στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Δεκεμβρίου 1996 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 






80 ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ <3Η * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225761 

ΘΕΣΣΑΛΟΝΙΚΗ 



5230841 

25ης Μαρτίου 21 Τ.Κ. 541 00 

(031)423956 

Πληροφορίες δημοσιευμάτων λοιπών Φ.Ε,Κ. 

5225713 

ΠΕΙΡΑΙΑΣ 

4136402 


5249547 

Νικήτα 6-8 Τ,Κ. 185 31 

4171307 

Πώληση Φ.Ε.Κ. 

5239762 

ΠΑΤΡΑ 

(061)271249 

Φωτοαντίγραφα παλαιών Φ.Ε.Κ. 

5248141 

Κορίνθου 327 Τ,Κ. 262 23 

224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248785 

Διοικητήριο Τ.Κ. 454 44 

(0651)21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531)22637 

αποστολή Φ.Ε.Κ. 

5248320 

Δημοκρατίας 1 Τ.Κ. 691 00 

26522 


- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ -Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α,Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμο*. Π.Δ.. Συμβάσεις κ.τλ.) 

50.000 δρχ. 

2.500 δρχ. 

Β' (Υπουργικές αποφάσεις κ.τλ.) 

50.000 

2.500 » 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 » 

Δ' (Απαλλοτριώσεις, πολεοδομία κτλ.) 

50.000 

2.500 ■» 

Αναπτυξιακών Πράξεων (Τ.Α.Π.Σ.) 

25.000 

1.250 » 

Ν.Π,Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 >■ 

Παράρτημα (Πίνακες επιτυχόντων διαγωνισμών) 

5.000 

250 >■ 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 » 

Ανωτάτου Ειδικού Δικαστηρίου (Α.Ε.Δ.) 

3.000 

150 »> 

Ανωνύμων Εταιρειών & Ε.Π.Ε. 

250.000 

12.500 

Προκηρύξεων Α.Σ.Ε.Π. 

10.000 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 


* Οι συνδρομέςτου εσωτερικού προπληρώνονται σταΔημόσια Ταμείαπου δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπανω αναοερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και σι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



Οι υπηρεσίες κοινού λειτουργούν καθημερινά από 08.ΟΟ'έως 13.00' 

? . . - * 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























